
**

*HRVATSKI SABOR*

*Odbor za zdravstvo i socijalnu politiku*

*Zagreb, 4. svibnja 2018.*

***HRVATSKA KOMORA PRIMALJA***

*U povodu* ***Međunarodnog dana primalja*** *koji se obilježava* ***5. svibnja****, čestitam svim primaljama njihov dan te upućujem u ime Odbora za zdravstvo i socijalnu politiku i u svoje ime najiskreniju podršku Hrvatskoj komori primalja, na trudu i zalaganju koje ste uložili i ulažete u podizanje svijesti javnosti za prepoznavanje važnosti primaljstva i potrebe kontinuirane primaljske skrbi.*

*Znamo kako je primaljstvo jedna je od najstarijih medicinskih struka i upravo primalje svojim znanjem, svojom ljudskošću i prisutnošću mogu pridonijeti tome da porođaj bude najljepši doživljaj u životu obitelji. Na Vama leži ogromna odgovornost, ali i privilegij sudjelovanja u rađanju novog života. Svjesni izazova s kojima se susrećete, Odbor za zdravstvo i socijalnu politiku Hrvatskoga sabora, i ja osobno, podržavat ćemo i dalje Vaše napore za boljom afirmacijom i statusom primalja ali i boljem razumijevanju potreba rodilja i majki s djecom.*

*Čestitam vam vaš dan!*

**PREDSJEDNICA ODBORA**

**dr. sc. Ines Strenja-Linić, dr. med.**

|  |
| --- |
|  |